মানব সেবা অভিযান একটি স্বেচ্ছাসেবাী আর্থ-সামাজিক উন্নয়মূলক সংস্থা। এই সংস্থা ১৯৮৬ সালে ১১জন শিশু ও কিশোরের মাত্র ১১ টাকা সঞ্চয় নিয়ে যাত্রা শুরু করে। পরবর্তীতে ১৯৯৯ সালে সমাজসেবা অধিদপ্তরের রেজিষ্ট্রেশন নিয় মূলত: দরিদ্র ও পিছিয়ে পড়া মানুষের অর্থনৈতিক উন্নয়নের লক্ষ্যে অতি ক্ষুদ্র পরিসরে সংস্থাটি বিভিন্ন সেবামূলক কাজের পাশাপাশি ক্ষুদ্রঋণ কার্যক্রম শুরু করে।এই সংস্থা শুরু থেকেই আর্থিক লেনদেন ছাড়াও সদস্যদের মধ্যে সচেতনতা বৃদ্ধির লক্ষ্যে মাসে একবার করে দলীয় সভা করা হয়। সভায় ছেলে-মেয়েদের লেখা-পড়া, স্বাস্থ্য ও পুষ্টি,পয়ঃপ্রণালী,আয়করী প্রকল্প গ্রহণ,ক্ষুদ্র ব্যবসা গ্রহণে মহিলা সদস্যদের উৎসাহ প্রদান ইত্যাদি বিষয়সমূহ নিয়ে নিয়মিত আলোচনা করা হয়। এভাবে ধীরে ধীরে সংস্থার কার্যক্রম বৃদ্ধি পেতে থাকে।বাংলাদেশ সরকারের বিধিবিধান মোতাবেক ২৯ অক্টোবর ২০০৮ সালে সংস্থা নিয়ন্ত্রনকারী কর্তৃপক্ষে (Microcredit Regulatory Autority-MRA) সনদ পায়। বর্তমানে MRA-এর নীতিমালা মোতাবেক সংস্থার ক্ষুদ্রঋণ কার্যক্রম পরিচালিত হচ্ছে।দলভিক্তিক আর্থিক কর্মকান্ডের মাধ্যমে কর্মসংস্থান সৃষ্টি,সদস্যদের জীবনমানের উন্নতি ও দেশের অর্থনৈতিক অগ্রগতিতে আমাদের সংস্থা চেষ্টা চালিয়ে যাচ্ছে। শহর এবং গ্রাম পর্যায়ে সমিতিভিত্তিক কর্মকান্ডের মাধ্যমে এই সংস্থা কিছুটা হলেও তার সদস্যদের মহাজনী লগ্নী,উচ্চ সূদ হারে ঋণ গ্রহণ এবং মধ্যস্বত্তভোগী ফড়িয়াদের শোষণ থেকে মুক্ত করতে পেরেছে।স্বচ্ছ ও জবাবদিহিতামূলক ব্যবস্থাপনার মাধ্যমে সংস্থা এগিয়ে চলেছে। প্রতিষ্ঠানটির পরিচালায় রয়েছে একটি নিবেদিত মেধাসম্পন্ন,সৎ ও যোগ্য পরিচালনা পর্ষদ। কার্যক্রম পরিচালনায় রয়েছেন সৎও নিবেদিতপ্রাণ কর্মীবৃন্দ। সম্মিলিত প্রচেষ্টার মাধ্যমে দারিদ্রমুক্ত কর্ম এলাকা গড়ে তোলা আমাদের স্বপ্ন, যেখানে মানুষ তাদের অধিকার,মর্যাদা ও পারস্পরিক ভালবাসা দিয়ে একটি মিলন সমাজে বসবাস করবে। গরীব জনগোষ্ঠি জামানত প্রদানে ব্যর্থ হবার কারণে সর্বদাই প্রচলিত ব্যাংকসমূহের ঋণ ব্যবস্থার আওতা বর্হিভূত থেকে যায়। অথচ দেশের উৎপাদনশীল কর্মকান্ডে তাঁদের অংশীদারিত্ব সবচেয়ে বেশী।তাঁদের অর্থনৈতিক মুক্তির জন্য আয়বৃদ্ধিমূলক কাজের মাধ্যমে উপার্জনের ব্যবস্থা করা এবং নিয়মিত সঞ্চয়ের অভ্যাস গড়ে তোলা অপরিহার্য। সঞ্চয়ের মাধ্যমে মূলধন তৈরী করে তা আয়বর্ধক কর্মকান্ডে খাটিয়ে দরিদ্র শ্রেণীকে ক্ষমতাবান করে গড়ে তোলার লক্ষ্যে এই সংস্থা কাজ করে চলছে।সংস্থার বর্তমান কর্মসূচীসমূহ- ১.ক্ষুদ্রঋণ কর্মসূচী ২. সূদমুক্ত শিক্ষা ঋণ কর্মসূচী ৩. দুঃস্থ প্রতিবন্ধীদের আয় বৃদ্ধির জন্য সূদমুক্ত ঋণ কর্মসূচী ৪.সেবা ফান্ডের কর্মসূচীসমূহ: (ক) সেবা ভ্যান কর্মসূচী (রিক্সা ভ্যানের মাধ্যমে এলাকার ময়লা-আবর্জনা পরিষ্কারকরন) (খ) শিক্ষা সহায়তা কর্মসূচী (গ) প্রতিবন্ধী শিক্ষার্থীদের শিক্ষা সহায়তা কর্মসূচী (ঘ) স্বাস্থ্য ও চিকিৎসা সহায়তা প্রদান কর্মসূচী (ঙ) বিনামূল্যে সেলাই মেশিন বিতরণ কর্মসূচী (চ) বিনামূল্যে হুইল চেয়ার বিতরণ কর্মসূচী ৫. মেমোরিয়াল শিক্ষা বৃত্তি (ক) মাসিক মেমোরিয়াল শিক্ষা বৃত্তি (খ) এককালিন মেমোরিয়াল শিক্ষা বৃত্তি ৬. অসহায় ও দুঃস্থ ব্যক্তিদের মাসিক ভাতা প্রদান কর্মসূচী ৭.দুঃস্থ মুক্তিযোদ্ধাদের আর্থিক সাহায্য প্রদান কর্মসূচী ৮. যাকাত ফান্ড ৯. বিবাহ ফান্ড ১০. অসহায় ও দুঃস্থ পরিবারে বিদ্যুৎ সংযোগ প্রদান কর্মসূচী ১১. দাতব্য চিকিৎসালয় তহবিল সংগ্রহ কর্মসূচী ১২. বৃদ্ধ নিবাস তহবিল সংগ্রহ কর্মসূচী